CELEX: 62004TN0199
Language: lt
Date: 2004-05-28 00:00:00
Title: Byla T-199/04 Gul Ahmed Textile Mills Ltd 2004 m. gegužės 28 d. pareikštas ieškinys Europos Sąjungos Tarybai

28.8.2004   
            
            
               LT
            
            
               Europos Sąjungos oficialusis leidinys
            
            
               C 217/24
            
         Gul Ahmed Textile Mills Ltd 2004 m. gegužės 28 d. pareikštas ieškinys Europos Sąjungos Tarybai
   (Byla T-199/04)
   (2004/C 217/44)
   Bylos kalba: anglų
   2004 m. gegužės 28 d. Europos Bendrijų Pirmosios instancijos teisme buvo pareikštas, Gul Ahmed Textile Mills Ltd, įsteigtos Landhi, Karačis (Pakistanas), atstovaujamo teisininko L. Ruessmann, nurodžiusio adresą dokumentams įteikti Liuksemburge, ieškinys Europos Sąjungos Tarybai.
   Pareiškėjas Pirmosios instancijos teismo prašo:
   
               —
            
            
               panaikinti 2004 m. kovo 2 d. Tarybos (EB) reglamento Nr. 397/2004, nustatančio apibrėžtą antidempingo muitą Pakistano kilmės medvilninėms paklodėms ir užvalkalams (1) 1 straipsnį ta apimtimi, kuria jis nustato antidempingo muitus pareiškėjo prekėms,
            
         
               —
            
            
               priteisti iš Tarybos bylinėjimosi išlaidas.
            
         Teisiniai pagrindai ir pagrindiniai argumentai
   Pareiškėjas yra Pakistano bendrovė, gaminanti paklodes ir užvalkalus bei juos eksportuojanti į Europos Sąjungą. Jos produktams yra taikomi ginčijamu reglamentu nustatyti antidempingo muitai. Savo prašymą panaikinti šį reglamentą pareiškėjas grindžia šiais argumentais:
   
               —
            
            
               Reglamento (EB) Nr. 384/96 (2) 5 straipsnio 7 ir 9 dalių pažeidimu ir Pasaulio prekybos organizacijos Antidempingo susitarimo 5.1 ir 5.2 straipsnių pažeidimu ta apimtimi, kiek tai susiję su tyrimo pradėjimu. Pareiškėjas teigia, kad skundas, kurio pagrindu tyrimas buvo pradėtas, ir faktų, ir argumentacijos dėl tyrimo pradėjimo atžvilgiu buvo akivaizdžiai nepakankamas,
            
         
               —
            
            
               akivaizdžia vertinimo klaida, Reglamento (EB) Nr. 384/96 2 straipsnio 3 ir 5 dalių ir 18 straipsnio 4 dalies pažeidimu ir Pasaulio prekybos organizacijos Antidempingo susitarimo pažeidimu normalios vertės skaičiavimo atžvilgiu,
            
         
               —
            
            
               Reglamento (EB) Nr. 384/96 2 straipsnio 10 dalies, Pasaulio prekybos organizacijos Antidempingo susitarimo ir EB sutarties 253 straipsnyje numatytos pareigos nurodyti tinkamas priežastis dėl nuolaidos, palyginus su normalia verte ir eksporto kaina, koregavimo, pažeidimu,
            
         
               —
            
            
               akivaizdžia vertinimo klaida, Reglamento (EB) Nr. 384/96 3 straipsnio ir Pasaulio prekybos organizacijos Antidempingo susitarimo pažeidimu, nustatant materialinės žalos buvimą bei priežastinį ryšį tarp tariamo dempingo importo ir tariamos žalos.
            
         
      (1)  OL L 66, 2004 3 4, p. 1.
   
      (2)  OL L 56, 1996 3 6, p. 1.